**ПОЈЕДНОСТАВЉЕЊЕ ПОСТУПКА ИЗДАВАЊА МИШЉЕЊА О ЈЕДИНОМ ПОНУЂАЧУ ДОМАЋЕГ ПОРЕКЛА**

|  |  |
| --- | --- |
| **Назив административног поступка** | **Мишљење о једином понуђачу робе домаћег порекла** |
| **Шифра поступка** | 124.00.0014 |
| **Регулаторно тело**  **(надлежно за спровођење препоруке)** | Привредна комора Србије |
| **Правни оквир којим је уређен административни поступак** | * Закон о привредним коморама (”Службени гласник РС ”, бр. 112/15) * Статут Привредне коморе Србије (”Службени гласник РС ”, бр. 39/16) * Упутство за издавања мишљења да је привредно друштво или друго правно лице једини понуђач робе домаћег порекла, једини пружалац услуге или извођач радова од 27. јула 2009. године |
| **Прописи које треба променити /донети/укинути да би се спровеле препоруке** | 1. Упутство за издавања мишљења да је привредно друштво или друго правно лице једини понуђач робе домаћег порекла, једини пружалац услуге или извођач радова од 27. јула 2009. године |
| **Рок за спровођење препорука** | Четврти квартал 2020. |
| 1. **КРАТАК ОПИС ПРОБЛЕМА** | |
| Поступак ствара административно оптерећење на шта указује обавеза достављања докумената о којима постоји службена евиденција, односно документације о којој евиденцију води поступајући орган или изјава које нису од утицаја за одлучивање. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Документација** |  | | | | *Елиминација документације* | **Х** |  | **1** | | |
|  | |
| 1. **ОБРАЗЛОЖЕЊЕ** | |
| * 1. **Документација**   *Елиминација документације*   * **Документ 2: Изјава подносиоца захтева да је једини понуђач робе домаћег порекла, једини пружалац услуга или извођач радова**   Елиминација наведеног документа предлаже се из разлога што достављање ове изјаве није целисходно ни релевантно за решавање по захтеву привредног субјекта, и са те стране представља непотребно оптерећење за привредне субјекте. Наиме, Привредна комора Србије издаје мишљење на основу података којима располаже, тако да је непотребно и нецелисходно од подносиоца захтевати достављање изјаве, посебно што подносилац није ни у позицији да са сигурношћу утврди да ли евентуално постоје и други понуђачи робе домаћег порекла, пружаоци услуга или извођачи радова.   * **Документ: Уверење АПР о упису привредног друштва у регистар** * **Документ: Фотокопија решења о регистрацији из које се види да је привредно друштво регистровано за обављање одговарајуће делатности**   Будући да привредни субјекат својство члана Привредне коморе стиче након испуњености услова за упис у регистар Агенције за привредне регистре, да се овај податак може проверити увидом у јавно доступне базе АПР-а, те да Комора води регистар својих чланова, предлаже се елиминисање подношења овог документа.  **За примену препоруке потребна је измена Упутства за издавања мишљења да је привредно друштво или друго правно лице једини понуђач робе домаћег порекла, једини пружалац услуге или извођач радова од 27. јула 2009. године.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **УПУТСТВО О ИЗМЕНАМА**  **УПУТСТВА О УСЛОВИМА И НАЧИНУ ДАВАЊА МИШЉЕЊА О**  **ЈЕДИНОМ ПОНУЂАЧУ РОБЕ ДОМАЋЕГ ПОРЕКЛА, ЈЕДИНОМ ПРУЖАОЦУ УСЛУГЕ ИЛИ ИЗВОЂАЧУ РАДОВА**  На основу члана 14. Закона о привредним коморама („Службени гласник РС“, број 112/15) и члана 48. став 1. тачка 3. подтачка 1. Статута Привредне коморе Србије („Службени гласник РС“, број 39/16),  Управни одбор Привредне коморе Србије, на седници одржаној дана \_\_\_\_. године, доноси  **УПУТСТВО о изменама**  **Упутства о условима и начину давања мишљења о**  **једином понуђачу робе домаћег порекла, једином пружаоцу услуге или извођачу радова**  1.  У Упутству о условима и начину давања мишљења о једином понуђачу робе домаћег порекла, једином пружаоцу услуге или извођачу радова, донетом на седници Управног одбора Привредне коморе Србије дана 27. јула 2009. године, у тачки 2.1 речи „, овереног печатом“ бришу се.  2.  Тачка 2.2 мења се и гласи:  „2.2. Уз захтев из тачке 2.1 прилаже се одговарајући проспектни материјал који се односи на јединог понуђача робе домаћег порекла или јединог пружаоца услуге или извођача радова.“  3.  У тачки 2.4 прва и шеста алинеја бришу се.  4.  Све остале одредбе Упутства остају непромењене.  5.  Упутство ступа на снагу даном доношења.   |  |  | | --- | --- | | ПРИВРЕДНА КОМОРА СРБИЈЕ | ПРЕДСЕДНИК | |  |  | | Београд | Марко Чадеж |   **Образложење**  Упутством о условима и начину давања мишљења о једином понуђачу робе домаћег порекла, једином пружаоцу услуге или извођачу радова уређују се услови и начин давања мишљења да је привредно друштво или друго правно лице које обавља регистровану делатност на територији Републике Србије једини понуђач робе домаћег порекла, пружалац услуга или извођач радова.  Анализа одредаба Упутства о условима и начину давања мишљења о једином понуђачу робе домаћег порекла, једином пружаоцу услуге или извођачу радова указала је на потребу усклађивања одредаба овог прописа са Законом о привредним друштвима („Службени гласник РС“, бр. 36/11, 99/11, 83/14 (др. закон), 5/15, 44/18 и 95/18) и Закључак Владе Републике Србије (о укидању обавезне употребе печата у пословању предузетника, привредних друштава и других правних лица приватног права) („Службени гласник РС“, број 28/18), у делу који се односи на употребу печата привредних субјеката као странака у овом административном поступку.  Будући да је након доношења овог прописа донет Закон о општем управном поступку („Службени гласник РС“, бр. 18/16 и 95/18-Аутентично мишљење), којим је прописано да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9. став 3) и да одредбе закона и других прописа према којима се установљава обавеза за странку и другог учесника у поступку да органу достављају податке о чињеницама о којима се води службена евиденција, супротно одредбама чл. 9. и 103. овог закона, престају да важе истеком 90 дана од дана ступања на снагу овог закона (члан 215), анализа је показала да упутство треба усагласити са правним оквиром на тај начин што ће се брисати одредба о достављању података из Регистра привредних субјеката Агенције за привредне регистре.  Како Привредна комора Србије у поступку давања мишљења утврђује релевантне чињенице из више извора (увидом у базе података којима располаже Комора, регионалне привредне коморе, Републички завод за статистику, Центар за бонитет НБС и Завод за интелектуалну својину Републике Србије), утврђивање чињеница на основу изјаве подносиоца захтева испоставља се сувишним. Будући да је чланом 134. Закона о општем управном поступку прописано да ако чињеница не може да се утврди другим доказима, орган може да узме усмену изјаву странке, као и да се усмена изјава странке узима и ако би прибављање других доказа отежало остваривање права странке, изјава подносиоца странке у овом поступку указује се непотребним.  Након доношења предметног упутства, донет је Правилник о начину доказивања испуњености услова да су понуђена добра домаћег порекла („Службени гласник РС“, број 33/13) којим је у члану 2 прописано да доказ о домаћем пореклу добара која се нуде у поступку јавне набавке, издаје Привредна комора Србије на писмени захтев подносиоца, у складу са прописима којима се уређује царински систем. Имајући у виду да је ова одредба материјално-правног карактера и односи се на начин утврђивања чињеница у поступцима јавне набавке, потребно је извршити правнотехничку редакцију одговарајуће одредбе упутства. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **УПУТСТВO О УСЛОВИМА И НАЧИНУ ДАВАЊА МИШЉЕЊА О**  **ЈЕДИНОМ ПОНУЂАЧУ РОБЕ ДОМАЋЕГ ПОРЕКЛА, ЈЕДИНОМ ПРУЖАОЦУ УСЛУГЕ ИЛИ ИЗВОЂАЧУ РАДОВА**  **2.1.** Мишљење да је привредно друштво или друго правно лице које обавља регистровану делатност на територији Републике Србије једини произвођач робе домаћег порекла, једини пружалац услуге или извођач радова, Привредна комора Србије (у даљем тексту: Комора) издаје на основу писаног захтева понуђача, поднесеног на меморандуму~~, овереног печатом~~ и својеручно потписаног од стране одговорног лица понуђача. Подносилац захтева дужан је да у захтеву наведе следеће податке:   * назив, седиште и матични број понуђача; * шифру делатности и порески идентификациони број (ПИБ); * сврху издавања мишљења; * техничко-технолошке карактеристике производа или елементе технолошког поступка израде предмета јавне набавке; * доказ о испуњености минималних техничко-технолошких услова; * област примене и главне кориснике; * обим остварене производње, услуге или радова у претходној години у области за коју се тражи мишљење; * листа референци, односно постојећих корисника предмета за које се захтева мишљење; * исказ о земљи порекла компоненти и подсклопова и њихово процентуално учешће у предмету јавне набавке.   **2.2.** УЗ ЗАХТЕВ ИЗ ТАЧКЕ 2.1 ПРИЛАЖЕ СЕ ОДГОВАРАЈУЋИ ПРОСПЕКТНИ МАТЕРИЈАЛ КОЈИ СЕ ОДНОСИ НА ЈЕДИНОГ ПОНУЂАЧА РОБЕ ДОМАЋЕГ ПОРЕКЛА ИЛИ ЈЕДИНОГ ПРУЖАОЦА УСЛУГЕ ИЛИ ИЗВОЂАЧА РАДОВА.  **2.4.** Лице које обрађује захтев, ради доношења мишљења у вези са захтевом, извршиће увид у:   * ~~Правилник о одређивању доказа на основу којих се утврђује да је понуду поднео домаћи понуђач и за одређивање добара домаћег порекла („Службени гласник РС“, бр. 50/09);~~ * базе података којима располаже Комора (регистар привредних друштава; годишњи финансијски извештаји привредних друштава и др.) и других података и информација о производњи, реализацији, залихама; * базе података регионалних привредних комора у Републици Србији и др.; * података које по потреби Комора прибавља од Републичког завода за статистику Србије, Центра за бонитет НБС, Завода за интелектуалну својину Републике Србије; * Регистар чланова Привредне коморе Србије; * ~~по потреби лице које обрађује захтев може извршити и личну проверу тврдњи из изјаве.~~ | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| У току 2016. године поднето је 5 захтева за издавање мишљења о једином понуђачу робе домаћег порекла.  Директан трошак спровођења овог поступка за привредне субјекте на годишњем нивоу износио је 33.401,01 РСД, што је еквивалентно износу од 274,63 ЕУР по средњем курсу Народне банке Србије за 2017. годину и представља укупан административни трошак привреде на годишњем нивоу за спровођење овог поступка.  Усвајање и примена препорука, односно поједностављење поступка ће донети привредним субјектима годишње директне уштеде од 5.064,02 РСД или 41,64 ЕУР. Ове уштеде износе 15,2 % укупних директних трошкова привредних субјеката у поступку. | |